**Ffilm Cymru yn IDFA 2025**

Cynnwys

[Canllawiau 1](#_Toc205458878)

[Cyflwyniad 1](#_Toc205458879)

[Pa fath o gymorth sy'n cael ei gynnig? 2](#_Toc205458880)

[Ydw i'n gymwys? 2](#_Toc205458881)

[Sut ydw i'n gwneud cais? 3](#_Toc205458882)

[Sut bydd y ceisiadau'n cael eu hasesu? 3](#_Toc205458883)

[Cytundeb Cynrychiolydd 3](#_Toc205458884)

[Amserlen 4](#_Toc205458885)

[Cyswllt 4](#_Toc205458886)

[Ffurflen Gais 5](#_Toc205458890)

# Canllawiau

## Cyflwyniad

Mae Ffilm Cymru yn awyddus i gynorthwyo datblygiad proffesiynol cyfarwyddwyr neu gynhyrchwyr sy'n dod i'r amlwg sydd â syniadau beiddgar ac uchelgeisiol am ffilm ddogfen hyd llawn ar gyfer cynulleidfaoedd sinema.

Gyda hyn mewn golwg, rydym yn cynnig cyfle cyffrous i hyd at bedwar unigolyn fynd i Ŵyl IDFA fel rhan o ddirprwyaeth Ffilm Cymru, o 17eg i 21ain Tachwedd 2025.

Gallwch ddysgu mwy am IDFA ar y wefan swyddogol <https://festival.idfa.nl/en/>

## Pa fath o gymorth sy'n cael ei gynnig?

Bydd cynrychiolwyr dethol yn derbyn pasys llawn yr ŵyl a fydd yn rhoi mynediad i holl ddangosiadau, sgyrsiau a chyfarfodydd bord gron yr ŵyl a gwahoddiad i ginio’r cynrychiolwyr wrth gyrraedd.

Bydd llety mewn gwesty a lluniaeth yn cael eu darparu am 4 noson a bydd y cynrychiolwyr yn derbyn bwrsariaethau ar gyfer costau teithio ac unrhyw ofynion mynediad (e.e. gofal plant / dibynyddion, anabledd).

Bydd y cynrychiolwyr hefyd yn elwa o sesiwn un i un gyda gweithiwr proffesiynol yn y diwydiant i drafod datblygiad eu gyrfa ac unrhyw brosiectau penodol sydd ar y gweill ganddyn nhw. Cyn yr ŵyl byddwn hefyd yn darparu sesiwn ar-lein i ymgyfarwyddo â’r ŵyl.

## Ydw i'n gymwys?

Er mwyn gwneud cais:

* Rhaid eich bod wedi eich geni a/neu’n seiliedig yng Nghymru, dros 18 oed, a heb fod mewn addysg amser llawn;
* Rhaid eich bod ar gael i fynd i IDFA ar y dyddiadau perthnasol a’ch bod yn gallu teithio i Amsterdam (bydd costau teithio yn cael eu talu);
* Rhaid eich bod wedi bod â rôl arweiniol greadigol ar o leiaf un darn o waith sgrin sydd wedi’i arddangos neu’i ddarlledu'n gyhoeddus, naill ai ym maes dogfen, ffeithiol neu faes cysylltiedig (e.e. ffilm ffuglen, celf weledol, hysbysebion/hyrwyddo, ffotograffiaeth);
* Rhaid bod gennych chi syniad am raglen ddogfen ar gyfer sinema. Rydym yn croesawu syniadau ar unrhyw gam datblygu
* Rhaid eich bod heb fod yn brif gyfarwyddwr na chynhyrchydd ar fwy nag un ffilm nodwedd wedi’i chwblhau o dros 60 munud o hyd ac sydd wedi’i dosbarthu yn y DU.

Rydym yn awyddus i glywed gan wneuthurwyr ffilmiau nad ydynt wedi'u cynrychioli'n ddigonol yn y diwydiant, gan adlewyrchu amrywiaeth o ran ethnigrwydd, anabledd, rhywedd, cyfeiriadedd rhywiol a chefndir economaidd-gymdeithasol. Rydym hefyd yn ystyried cynrychiolaeth ddaearyddol ledled Cymru.

## Sut ydw i'n gwneud cais?

I wneud cais, llenwch y ffurflen gais isod a'i hanfon mewn e-bost i [network@ffilmcymruwales.com](mailto:network@ffilmcymruwales.com) erbyn y dyddiad cau ynghyd â'ch CV.

Fel arall, os yw'n well gennych, gallwch ymateb i'r cwestiynau yn y ffurflen gais drwy alwad fideo neu ffôn fyw gyda'n tîm. Dylid trefnu hyn cyn y dyddiad cau. Bydd yr alwad yn cael ei recordio.

Gall y ceisiadau gael eu cyflwyno naill ai yn Gymraeg neu Saesneg.

Ar gyfer unigolion sy'n F/fyddar, â nam ar eu clyw, yn anabl, yn niwroamrywiol neu â nam ar eu golwg, mae cymorth ac addasiadau pellach ar gael. Er enghraifft, gallwn dalu costau trefnu bod canllawiau ar gael mewn fformatau eraill (e.e. print bras), dehonglydd Iaith Arwyddion Prydain ar gyfer cyfarfod gyda ni, cymorth ysgrifennu i ymgeiswyr dyslecsig, neu weithiwr cymorth os oes angen. Cysylltwch â ni i drafod eich gofynion yn gyfrinachol. Cawn ein harwain gennych chi.

## Sut bydd y ceisiadau'n cael eu hasesu?

Bydd pob cais yn cael ei adolygu gan o leiaf 2 aelod o dîm Ffilm Cymru. Bydd ein meini prawf asesu'n cynnwys:

* Potensial yr ymgeisydd, fel y mae eu profiad a’u huchelgais yn dangos;
* Y budd tebygol o fynd i Ŵyl IDFA ar gyfer datblygiad gyrfa'r ymgeisydd ym maes creu ffilmiau dogfen nodwedd.
* Y grŵp o unigolion sy’n cael eu cynorthwyo yn gyffredinol, gan ystyried cydraddoldeb, amrywiaeth a chynhwysiant.

## Cytundeb Cynrychiolydd

Bydd yr unigolion dethol yn llofnodi cytundeb byr gyda Ffilm Cymru yn amlinellu'r telerau ac amodau wrth fynd i’r ŵyl.

Gweler telerau safonol Ffilm Cymru yn yr atodiad i'r ffurflen gais hon.

## Amserlen

Ceisiadau:

* Awst 2025 am hanner dydd - dyddiad cau derbyn ceisiadau
* w/c 8 Medi 2025 - yr ymgeiswyr yn cael gwybod am ganlyniad y broses ddethol

Cynrychiolwyr yr Ŵyl:

* Gweddill mis Medi hyd at 30ain Hydref 2025 - gwybodaeth cyn mynd, ymgyfarwyddo â’r ŵyl ac un i un.
* Dydd Llun 17eg Tachwedd 2025 - cyrraedd y gwesty, cinio'r cynrychiolwyr.
* Dydd Gwener 21ain Tachwedd 2025 - gadael y gwesty
* (Gall y cynrychiolwyr ymestyn eu harhosiad yn IDFA ar eu traul eu hunain os ydyn nhw’n dymuno. Dyddiadau'r ŵyl yw 13eg i 23ain Tachwedd. Rydym wedi amseru cyfnod ein cynrychiolaeth ar sail pryd mae gweithgarwch perthnasol y diwydiant yn digwydd.)

## Gwybodaeth gyswllt

Os oes gennych unrhyw gwestiynau neu ofynion mynediad sy'n gysylltiedig â'r cais hwn, cysylltwch â:

**Siobhan Brennan, Swyddog Gweithredol Talent a Datblygu**

Siobhan@ffilmcymruwales.com

Os oes gennych ofynion mynediad gallwch hefyd gysylltu â ni dros y ffôn ar 02922 676711 a gadael neges yn nodi eich enw, rhif, amseroedd cyfleus o'r dydd i ffonio, a dweud eich bod yn gofyn am gymorth mynediad ar gyfer Cynrychiolaeth Gŵyl IDFA.

# Ffurflen Gais

**Anfonwch eich ffurflen gais ynghyd â CV drwy e-bost i** [**network@ffilmcymruwales.com**](mailto:network@ffilmcymruwales.com) **erbyn dyddiad cau derbyn ceisiadau, sef 22 Awst 2025 am hanner dydd.**

**Yr Ymgeisydd**

|  |  |
| --- | --- |
| Enw |  |
| Y Brif Rôl yr hoffech weithio ynddi (h.y. Cynhyrchydd, Cyfarwyddwr) |  |
| Cyfeiriad E-bost |  |
| Enw'r Cwmni, os yw'n berthnasol |  |
| Cyfeiriad, gan gynnwys Cod Post |  |
| *Os nad yw eich cyfeiriad yng Nghymru, cadarnhewch eich bod wedi eich geni yng Nghymru* |  |
| Rhif Ffôn |  |
| Gwefan, os yw’n berthnasol |  |
| Ydych chi wedi bod i IDFA o'r blaen? |  |
| Ydych chi wedi gwneud unrhyw geisiadau am gyllid i Ffilm Cymru neu RWYDWAITH BFI o'r blaen?  *Rhowch fanylion* |  |
| Oes gennych chi unrhyw ofynion mynediad neu gyfathrebu er mwyn mynd i DocFest?  *Er enghraifft, dehonglydd Iaith Arwyddion Prydain mewn cyfarfodydd* |  |

**Cwestiynau’r Cais**

* Atebwch y cwestiynau canlynol naill ai'n ysgrifenedig neu mewn fideo neu nodyn llais o hyd at 3 munud (fel dolen breifat ar-lein)

|  |
| --- |
| 1. **Soniwch wrthym am eich profiad hyd yma a'ch uchelgeisiau gyrfa ym maes creu ffilmiau dogfen (dim mwy na 300 gair)**   *Cofiwch gynnwys:*   * *Unrhyw brofiad blaenorol ym maes ffilmiau dogfen neu faes creadigol arall (a dolen IMDb os yw'n berthnasol)* * *Enghreifftiau o waith creadigol blaenorol (e.e. drwy gyswllt Vimeo — rhowch gyfrineiriau lle bo hynny'n berthnasol)* |
|  |

|  |
| --- |
| 1. **Dwedwch wrthym sut y byddai mynd i IDFA yn eich helpu i symud ymlaen yn eich gyrfa o greu ffilmiau? (dim mwy na 300 gair)** |
|  |

|  |
| --- |
| 1. **Dwedwch wrthym am eich syniad am ffilm ddogfen nodwedd ac ar ba gam datblygu y mae'r prosiect.**   *Rydyn ni eisiau deall beth sy'n eich cyffroi am y syniad a beth sy'n eich ysgogi chi fel gwneuthurwr ffilmiau.*  (dim mwy na 500 gair) |
|  |

**Noder:**

Ar ôl cyflwyno eich cais, byddwch yn derbyn dolen ar-lein i lenwi **ffurflen monitro amrywiaeth**. Caiff y data ei gasglu’n ddienw a’i ddefnyddio’n unig i gydymffurfio â [Deddf Cydraddoldeb 2010](https://www.equalityhumanrights.com/en/equality-act/equality-act-2010), er mwyn bwrw ymlaen â’n [Cynllun Gweithredu Cydraddoldeb, Amrywiaeth a Chynhwysiant](https://www.equalityhumanrights.com/en/equality-act/equality-act-2010), ac i adrodd i’n rhanddeiliaid lle y mae hyn yn gontractiol ofynnol.

Ni chaiff ei ystyried bod eich cais yn gyflawn oni bai bod yr holl ddogfennau ategol sy'n berthnasol i'ch cais wedi'u danfon.

**Datganiadau a Diogelu Data**

Bydd Ffilm Cymru Wales yn defnyddio'r wybodaeth sy’n cael ei darparu yn y ffurflen hon i helpu i brosesu eich cais. Gallai’r wybodaeth hon gael gael ei chadw ar gyfrifiadur a gallai gael ei defnyddio at ddibenion ystadegol. Gallai’r wybodaeth gael ei storio, ei phrosesu a'i throsglwyddo'n gyfrinachol i unigolion neu sefydliadau sy'n ein helpu i asesu ceisiadau neu fonitro cyllid, neu eu rhannu â nhw.

Bydd yr holl wybodaeth yn cael ei thrin yn unol â Deddf Diogelu Data 2018 a darpariaethau cyfreithiol cysylltiedig sy'n ymwneud â diogelu data. Mae gennych hawl i ofyn am gopi o'r wybodaeth sy’n cael ei chadw gan Ffilm Cymru Wales yn eu cofnodion. Yn ogystal, noder y gallai fod yn ofynnol i Ffilm Cymru Wales ddarparu manylion sy'n cyfeirio at geisiadau o dan Ddeddf Rhyddid Gwybodaeth.

Mae Ffilm Cymru Wales yn cadw'r hawl i ganslo unrhyw gais a mynnu bod arian yn cael ei ad-dalu os oes gwybodaeth ffug neu anghyflawn yn cael ei rhoi.

**Llofnodwch isod i gadarnhau'r canlynol:**

* Rwy'n gymwys yn ôl y meini prawf cymhwysedd sydd wedi’u hamlinellu yn y canllawiau uchod.
* Rwy'n cadarnhau, os bydd fy nghais yn llwyddiannus, fy mod ar gael i fynd i IDFA o 17 i 21 Tachwedd 2025.
* Rwy'n cadarnhau, os caf fy newis a fy mod yn cadarnhau fy lle ond yn methu â mynd heb roi gwybod i FfCW am reswm derbyniol (e.e. salwch), y byddaf yn ad-dalu FfCW am y costau yr aethpwyd iddynt eisoes ar gyfer fy mhresenoldeb.
* Rwy'n cadarnhau bod yr holl wybodaeth sy’n cael ei darparu yn y ffurflen gais hon, ac mewn unrhyw ddeunydd sy’n cael ei chyflwyno i’w chefnogi, yn wir ac yn gywir.
* Cadarnhaf fod pob cais arall i ddosbarthwyr eraill arian Loteri Genedlaethol RHWYDWAITH BFI neu arian cyhoeddus arall wedi’i ddatgan.
* Cadarnhaf gydnabod [[Polisi Preifatrwydd](http://ffilmcymruwales.com/sites/default/files/2020-10/Privacy%20Policy%202018.pdf)](http://www.ffilmcymruwales.com/sites/default/files/2022-08/Ffilm%20Cymru%20Privacy%20Policy%202022.pdf) Ffilm Cymru Wales.
* Ymgymeraf i hysbysu Ffilm Cymru Wales yn llawn ac ar unwaith o unrhyw newidiadau sy’n effeithio ar y cais hwn neu ddeunyddiau cysylltiedig.

|  |  |  |
| --- | --- | --- |
| **Rwyf wedi darllen a deall yr uchod ac yn ei gadarnhau.** | |  |
| **Rwy'n cydsynio i Ffilm Cymru gysylltu â mi ynglŷn â chyfleoedd tebyg drwy e-bost yn y dyfodol** | | YDW | NAC YDW |
|  |  |
| **Enw** |  | | |
| **Llofnod** *(bydd llofnod wedi'i deipio neu lofnod electronig yn dderbyniol)* |  | | |
| **Dyddiad** |  | | |

**Anfonwch eich ffurflen gais ynghyd â CV drwy e-bost i** [**network@ffilmcymruwales.com**](mailto:network@ffilmcymruwales.com) **erbyn dyddiad cau derbyn ceisiadau, sef 22 Awst am hanner dydd.**

**Atodiad**

**Telerau Busnes Safonol Arian Loteri Ffilm Cymru Wales CBC**

**Telerau Busnes Safonol**

Mae'r Telerau Busnes Safonol hyn yn rhan o unrhyw Gytundeb Cynrychiolydd a gyhoeddir gan Ffilm Cymru Wales CBC a dylid eu darllen ar y cyd â nhw. Os oes unrhyw wrthdaro rhwng y ddau, y Cytundeb Cynrychiolydd fydd yn drech.

1. Gall y gyfraith a rheoliadau'r Llywodraeth ar ddosbarthu arian y Loteri Genedlaethol newid. Felly, mae Ffilm Cymru Wales yn cadw'r hawl i adolygu cynlluniau ariannu a/neu newid ei pholisïau, gweithdrefnau a meini prawf asesu.
2. Ni fydd Ffilm Cymru Wales yn atebol am unrhyw golled, difrod neu gostau sy'n codi'n uniongyrchol neu'n anuniongyrchol o:

* Y broses ymgeisio;
* Penderfyniad Ffilm Cymru Wales i beidio â dewis ymgeisydd; neu
* Ymdrin â chais.

1. Mae penderfyniadau Ffilm Cymru Wales ar y ceisiadau yn derfynol. Ni fydd apeliadau ffurfiol yn erbyn penderfyniadau yn cael eu hystyried oni bai bod gan yr ymgeisydd achos da i gredu na chadwyd at y gweithdrefnau ar gyfer prosesu'r cais neu eu bod wedi’u cymhwyso mewn modd sy’n niweidio canlyniad y cais. [Mae Polisi Cwynion FfCW i’w weld ar ein gwefan](https://ffilmcymruwales.com/cy/amdanom-ni/ein-polisiau).

1. Ni fydd Ffilm Cymru Wales yn rhoi mynediad i’r cynrychiolydd hyd nes y bydd wedi derbyn copi llawn o'r Cytundeb Cynrychiolydd a hyd nes y bydd unrhyw ragamodau fel y’u diffinnir yn y Cytundeb Cynrychiolydd wedi'u bodloni.
2. Mae'n ofynnol i Ffilm Cymru Wales roi cyhoeddusrwydd i wybodaeth am nifer y ceisiadau y mae'n eu derbyn a'r dewis a wnaed: bydd y wybodaeth hon yn cynnwys enw a phroffil, fel a gytunir arno, yr ymgeisydd llwyddiannus.
3. Mae Deddf Rhyddid Gwybodaeth 2000 yn rhoi'r hawl i aelodau'r cyhoedd ofyn am wybodaeth benodol sy’n cael ei chadw gan Ffilm Cymru Wales. Mae hyn yn cynnwys gwybodaeth sy’n cael ei chadw mewn perthynas â cheisiadau i raglenni a chynlluniau ariannu Loteri Genedlaethol Ffilm Cymru Wales. Felly, os ydych yn dewis gwneud cais i Ffilm Cymru Wales, gall y wybodaeth rydych yn ei darparu gael ei datgelu o dan y Ddeddf Rhyddid Gwybodaeth, yn gyfan gwbl neu'n rhannol.
4. Mae Ffilm Cymru Wales wedi ymrwymo i wella amrywiaeth a chynwysoldeb y diwydiant sgrin. Gofynnwn i bob ymgeisydd lenwi ffurflenni monitro amrywiaeth dienw. Gall Ffilm Cymru Wales gyhoeddi unrhyw ddata amrywiaeth dienw a ddarparwch ar ddata blynyddol wedi'i gydgrynhoi â data ceisiadau a dyfarniadau eraill, a cheir manylion pellach yn ein [Polisi Preifatrwydd](http://ffilmcymruwales.com/sites/default/files/2020-10/Privacy%20Policy%202018.pdf) ar ein gwefan.
5. Mae Ffilm Cymru Wales yn mynnu bod y cynrychiolwyr yn rhoi clod i Ffilm Cymru Wales, RHWYDWAITH BFI Cymru a Chyngor Celfyddydau Cymru, gyda chefnogaeth y Loteri Genedlaethol, yn yr holl ddeunyddiau cyhoeddedig llafar ac ysgrifenedig sy'n ymwneud â'r cymorth a dderbyniwyd gan gynnwys defnyddio logos Ffilm Cymru Wales, RHWYDWAITH BFI NETWORK a'r Loteri Genedlaethol.
6. Gall Ffilm Cymru Wales atal neu adennill y cymorth o dan yr amgylchiadau canlynol:

- os yw’r cais wedi'i lenwi'n anonest neu â gwybodaeth anghywir neu gamarweiniol, boed hynny'n fwriadol neu'n ddamweiniol;

- os yw'r cynrychiolydd yn ymddwyn yn anonest neu'n esgeulus mewn perthynas â'r cymorth y mae'n ei gael.

AC

- unrhyw dramgwydd arall fel sydd wedi’i ddiffinio yn y Cytundeb Cynrychiolydd.

1. Bydd y cynrychiolydd yn cyflwyno adroddiad terfynol i Ffilm Cymru Wales ar eu presenoldeb yn yr ŵyl.